Diari Oficial de la Generalitat Valenciana


Sumari del DOGV 7970, del 01-02-2017 (2017/630)

RESOLUCIÓ de 17 de gener de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 259/98-AIA Ayora.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7970

Data del DOGV
:   01-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/630


Data del document
:   17-01-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 17 de gener de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 259/98-AIA Ayora. [2017/630]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 259/98-AIA Ayora.  
  
  
«Declaració d'impacte ambiental  
Vist l'expedient 259/98-AIA, sobre un projecte de granja porcina de reproductors en cicle tancat sítia en la finca Casa de Juan Murcia, polígon 66, del terme municipal d'Ayora (València), el promotor de la qual és Dalland Hybrid España, SA, i basant-se en les consideracions següents:  
  
Consideracions prèvies  
Objecte del projecte  
Es tracta d'una granja porcina que consta de quatre naus rectangulars amb capacitat per a albergar-hi 340 places de reproductors en cicle tancat, aprofitant naus ja existents que es condicionaran oportunament. Els gorrins passaran a engreix o a integracions. Es generaran 3.814.250 litres de purins a l'any que passaran a ser utilitzats com adob orgànic. L'eliminació de cadàvers es realitza en fossa de cadàvers, usant calç viva en tots els abocaments que es realitzen.  
  
Característiques naturals del territori.  
L'explotació es localitza en sòl no urbanitzable, segons les ordenances municipals i plans d'ordenació urbana municipals. Es troba situat a 7 km d'Ayora (València), que és el nucli urbà més pròxim. No té veïns immediats en un radi de 5 km.  
  
Característiques naturals del territori.  
Segons l'estudi d'impacte ambiental, afloren en aquesta zona sediments quaternaris, terciaris i mesozoics en estructures ben definides i poc tectonitzades amb predomini de plecs suaus i falles normals de gran longitud. Els terrenys estan constituïts per uns conglomerats de matriu argilosa de poca grossària que donen pas en pocs metres als terrenys cretacis d'edat albiana i que estan constituïts per una alternança d'argiles i margues amb alguna intercalació calcària d'escassa potència i el conjunt de la qual resulta prou impermeable fins a aconseguir les calcàries de l'albià.  
  
Anàlisi de l'estudi d'impacte ambiental  
L'estudi d'impacte ambiental ha d'arreplegar un contingut determinat segons l'article 7 del Decret 162/90. En aquesta línia, l'estudi d'impacte ambiental presentava algunes deficiències, per la qual cosa, des d'aquest servei, es va sol·licitar ampliar-lo. Una vegada rebuda, i amb la resta de l'expedient es resol la present declaració d'impacte ambiental.  
  
Es realitza la valoració ambiental de l'estudi d'impacte ambiental a partir de l'anàlisi de les propostes següents per a l'execució de l'activitat:  
- L'explotació albergarà 5 verros, 340 mares, 500 gorrins i 1300 recries.  
- Els purins aniran a parar a les basses de decantació, a través de canonades de PVC. Les unions i juntes de les canonades, en ser zones de potencials fugues de purins, es tractaran i s'executaran acuradament.  
- Hi ha fossa per a la destrucció de cadàvers, amb parets i sòl de formigó armat, i llosa superior. S'usarà calç viva en tots els abocaments que es realitzen.  
- La parcel·la està tancada perimetralment.  
- Es necessiten 123,4 ha de superfície agrària disponible per a aplicar els purins, i se'n disposa de 366,5 ha.  
  
Tramitació administrativa  
La Direcció Territorial de Medi Ambient de València, basant-se en l'article 21 del Decret 162/90, va remetre a aquesta Direcció documentació formada per l'expedient municipal, projecte d'activitat i estudi d'impacte ambiental.  
En l'expedient municipal s'han dut a terme les actuacions següents:  
  
- Informe favorable del tècnic municipal.  
- Informe desfavorable del cap local de sanitat municipal, en el qual indica que: «Quant a les mesures correctores que es descriuen en la memòria que s'acompanya al projecte resulta insuficient la descripció de quant a l'eliminació d'animals morts per això hauran d'ampliar informació respecte a la periodicitat d'arreplega (sobretot en els mesos de maig a octubre), el lloc de depòsit fins a l'arreplega i protecció contra insectes».  
- Informe de l'ajuntament en què es comunica la no presentació d'al·legacions durant el període d'informació pública.  
- Autorització prèvia de la COPUT.  
Vist el contingut de la documentació remesa a aquesta Direcció per la Direcció Territorial de Medi Ambient de València basant-se en l'article 21 del Decret 162/90, formada per l'expedient municipal, projecte d'activitat i estudi d'impacte ambiental.  
Vist que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del seu reglament.  
  
Vist que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'impacte ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.  
Vist que l'article cinqué del Decret 162/90, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, d'impacte ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes a què s'aplique aquesta llei.  
  
Vist que el reglament orgànic i funcional de la Conselleria de Medi Ambient, aprovat per Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.  
  
Per tot això i fent ús de les facultats que tinc legalment atribuïdes, resolc:  
  
Primer  
Formular amb caràcter favorable aquesta declaració d'impacte ambiental, només als efectes ambientals i sense perjudici de l'obtenció prèvia de les autoritzacions sectorials que se li apliquen, del projecte de granja porcina d'engreix sítia en la finca Casa de Juan Murcia, polígon 66, del terme municipal d'Ayora (València), sempre que es desenvolupe d'acord amb les previsions de l'estudi d'impacte ambiental i els condicionants establits en l'apartat segon, així com les modificacions introduïdes per aquests.  
  
Segon  
Com a condicions a complir en l'execució de l'esmentat projecte, s'estableixen les següents:  
- Es disposarà de gual sanitari en l'explotació.  
- Es disposarà de tanca perimetral de l'explotació.  
- S'utilitzarà sistema protector que impedisca l'accés de vectors a l'explotació com ara malla metàl·lica o semblant.  
- S'assegurarà la impermeabilització dels canals de purins, basses, així com de la fossa de cadàvers, utilitzant per a això materials constructius que els conferisquen aquesta propietat.  
- Els purins seran tractats amb producte microbiològic que millore les seues característiques per a ser aplicats com adob orgànic en parcel·les agrícoles que estiguen cultivades, considerant que no s'escamparan en cap cas en les proximitats de barrancs, aqüífers, pous o semblants, que es distribuiran de manera adequada en la parcel·la i se soterraran per a evitar l'evaporació de fraccions amoniacals dels purins. Aquesta aplicació s'efectuarà considerant no sobrepassar els 170 kg N/ha i any indicats en el Reial decret 261/96 sobre protecció de les aigües contra la contaminació produïda per nitrats procedent de fonts agràries en què limita l'aportació de nitrogen, no superarà els 210 kg per ha i any de forma temporal per a rebaixar a 170 kg.  
- Es comprovarà l'eficàcia del tractament de purins i es modificarà la seua manipulació o se substituirà per un altre tractament si s'observa ineficàcia en la seua correcta manipulació.  
- Es comunicarà a aquesta direcció general qualsevol variació que es produïsca en la destinació dels residus.  
  
Tercer  
Notificar a les persones interessades que contra aquesta resolució, per ser un acte de tràmit que no posa fi al procediment ni produeix indefensió, no es pot interposar cap recurs; sense perjudici d'utilitzar els mitjans que en defensa del seu dret s'estimen pertinents.  
  
Quart  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 de Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març d'impacte ambiental.  
  
València, 28 de juny de 2000.- La directora general de Planificació i Gestió del Medi: Amparo Monrós Chancosa.»  
  
València, 17 de gener de 2017.- El director general de Medi Natural i d'Avaluació Ambiental: Antoni Marzo i Pastor.